เกาะสีชัง เปิดแล้วพร้อมรับนักท่องเที่ยว คาดวันหยุดคนคึกคักแน่ 
เปิดแล้ว เกาะสีชัง พร้อมต้อนรับนักท่องเที่ยว หลังผ่อนคลายโควิด รอบที่ 3 เรือพร้อม ผู้ประกอบการพร้อม แต่บรรยากาศยังเงียบเหงา คาดสุดสัปดาห์นี้กลับมาคึกคักแน่เวลา 09.00 น. วันที่ 3 มิ.ย. ที่ท่าเทียบเรือ ศรีราชา-เกาะสีชัง ภายในสวนสาธารณะเกาะลอย บรรยากาศการเปิดให้นักท่องเที่ยวข้ามไปยังเกาะสีชัง ภายหลังมีการผ่อนคลายมาตรการ โควิด-19 ยังคงเงียบเหงายังไม่มีนักท่องเที่ยวครอบครัว ทั้งแบบหมู่คณะ และเป็นคู่ แต่คาดว่าสุดสัปดาห์ นี้จะมีนักท่องเที่ยวเดินทางไปเกาะสีชังอย่างแน่นอน ทั้งชาวไทยและชาวต่างชาติด้านผู้ประกอบการเรือโดยสาร ศรีราชา-เกาะสีชัง เปิดเผยว่าหลังทราบข่าวรัฐบาลได้ผ่อนคลายมาตรการป้องกัน ในรอบที่ 3 ให้นักท่องเที่ยวเดินทางลงเรือโดยสารข้ามฟากศรีราชา-เกาะสีชัง ได้นั้นก็รู้สึกดีใจเป็นอย่างมาก ชาวเกาะสีชังจะได้มีเงินหมุนเวียนให้กับชุมชน และเห็นนักท่องเที่ยวกลับมาอีกครั้ง หลังจากการท่องเที่ยวเงียบเหงามานานสำหรับนักท่องเที่ยวเหตุที่เลือกเดินทางมาท่องเที่ยวเกาะสีชัง เนื่องจากเป็นสถานที่พักผ่อนที่ไม่ไกลจากกรุงเทพฯ การเดินทางสะดวกสบาย ค่าใช้จ่ายไม่สูง และได้สัมผัสกับธรรมชาติติดทะเล นักท่องเที่ยว จึงเลือกเดินทางมากับครอบครัว หมู่คณะ และเป็นคู่ เพื่อพักผ่อนที่เกาะสีชัง
เปิดแล้ว เกาะสีชัง พร้อมต้อนรับนักท่องเที่ยว หลังผ่อนคลายโควิด รอบที่ 3 เรือพร้อม ผู้ประกอบการพร้อม แต่บรรยากาศยังเงียบเหงา คาดสุดสัปดาห์นี้กลับมาคึกคักแน่ 
เปิดท่องเที่ยว,เปิดเกาะ,เปิดเกาะสีชัง,เกาะสีชัง,ท่องเที่ยวเกาะสีชัง,ข่าวทั่วไป